**Slovensko muzejsko društvo (SMD)**

**Pojasnila k izkazom za leto 2019**

SMD je v preteklem letu pri svojem poslovanju uporabljalo Zakon o društvih, Zakon o davku od dohodkov pravnih oseb, Pravilnik o opredelitvi pridobitne in nepridobitne dejavnosti, Zakon o dohodnini, Zakon o davčnem postopku, Pravilnik o načinu in stopnjah odpisa neopredmetenih dolgoročnih sredstev in opredmetenih osnovnih sredstev (Ur. l. RS 45/05 z dopolnitvami) ter Statut SMD z dne 23.8.2018. Vodenje poslovnih knjig in sestavo letnega poročila je društvo opravilo v skladu s Slovenskim računovodskim standardom 33 za društva. SMD ni zavezano k reviziji računovodskih izkazov.

V Statutu SMD je opredeljeno njegovo financiranje, poraba presežka prihodkov, način pridobivanja in odtujevanja premičnega in nepremičnega premoženja, kot tudi določba o ločenem izkazovanju prihodkov pridobitne dejavnosti.

Prihodki pridobitne dejavnosti se v knjigovodstvu ločeno spremljajo in so tudi jasno določljivi (tudi za potrebe davka od dohodka), odhodki pridobitne dejavnosti pa niso neposredno vezani na prihodke pridobitne dejavnosti. Za razmejevanje odhodkov se zato uporablja sodilo razmerja med vsemi prihodki in pridobitnimi prihodki. Kot pridobitne prihodke se štejejo vsa doplačila članov ter kotizacije za ekskurzijo, muzejske igre in zborovanje muzealcev ter drugi prihodki (npr. posek gozda).

Poslovanje društva v letu 2019 je pregledal Nadzorni odbor dne \_\_\_16.3.2020\_\_\_\_\_\_\_.

Disciplinski organ društva se v preteklem letu ni sestal.

Občni zbor društva je letno poročilo SMD sprejelo na občnem zboru dne \_\_\_\_\_\_\_\_\_\_.

**Bilanca stanja, izkaz poslovnega izida, davek od dohodka pravnih oseb:**

Med osnovnimi sredstvi Slovensko muzejsko društvo izkazuje nepremičnine, in sicer zemljišče na Bledu s sedanjo vrednostjo 21.249,00 € in zgradbo Dom muzealcev Bled po sedanji vrednosti 221.725,11 €. Oprema in drobni inventar sta v celoti odpisana.

Med kratkoročnimi sredstvi izkazujemo denarna sredstva na računu, ki so dan 31.12.2019 znašala 5.758,77 EUR. Vrednost na računu je ob zaključku leta nekoliko nižja v primerjavi s preteklim letom, saj je bilo ob zaključku leta 2018 odprtih nekoliko več obveznosti (1.641,34 EUR), ki so bile poplačane v 2019. Prav tako del terjatev še ni bil poplačan, saj so bili računi izstavljeni ob zaključku leta. Društvo ob zaključku leta izkazuje 1.680 EUR nezapadlih terjatev.

Obveznosti do virov sredstev sestavljajo društveni sklad in kratkoročne poslovne obveznosti. Društveni sklad znaša ob zaključku poslovnega leta 249.381,63 EUR in se je glede na preteklo leto povišal zaradi pozitivnega poslovnega izida po obdavčitvi v višini 1.801,71 EUR. Kratkoročne poslovne obveznosti znašajo 920,20 EUR in zajemajo predvsem mesečne stroške za redno poslovanje (splošni stroški za dom Bled, računovodske storitve, letno srečanje ob zaključku leta), potne stroške ter prejeto preplačilo, ki bo vrnjeno v letu 2020. Vse obveznosti so bile do dne priprave bilance že poravnane.

Zalog trgovskega materiala društvo nima.

Prihodki leta 2019 so 44% višji kot leto poprej, od tega so nepridobitni prihodki višji za 10%, pridobitni pa so 2,7-krat večji.

Najvišjo postavko prihodkov iz dejavnosti predstavlja dotacija MK za izvedbo letnega programa dela. Društvo je po pogodbi prejelo manj sredstev kot leto prej, skupno 12.900 EUR, od katerih je na podlagi zahtevkov prejelo 12.793,49 EUR. Tudi v letu 2019 je veljala metodologija Ministrstva, da določeni izdatki niso upravičeni znotraj različnih kategorij dejavnosti (npr. potni stroški znotraj promocijskih dejavnosti).. Kljub temu, da je društvo imelo stroške z določenimi aktivnostmi, teh ni moglo poročati v zahtevek (potni stroški, reprezentanca, najemnine in potni stroški muzejev, stroške ekskurzij, ki niso kriti s strani plačnikov,…). Zaradi navedenih razlogov društvo ni uspelo počrpati minimalnega dela ministrskih sredstev.

Članarine so se v primerjavi z letom 2018 povišale za 27%. Povišanje je rezultat aktivnejšega opominjanja članov k plačilu članarine.

V primerjavi s preteklim letom je bilo društvo v letu 2019 organizator zborovanja. Prihodki iz naslova zborovanja se nanašajo na kotizacije in ekskurzijo, ki je bila izvedena v okviru zborovanja. Prihodki so skoraj v celoti pokrili strošek izvedbe srečanja.

Prihodki iz naslova ekskurzij so se povišali, saj je bila v letu 2019 izvedena dražja ekskurzija v Rim s številčnejšo udeležbo. V letu 2019 so prihodki prvič presegli celotne stroške izvedbe ekskurzije, saj je bila uvedena različna cena za člane in nečlane društva.

Prihodki iz dohodnine so ostali na podobni ravni kot v preteklem letu. Bistveno se je povišala postavka drugih prihodkov, ki zajema prefakturiranje stroškov predavanj predavateljev Cross in Phillipson. Muzejske igre tudi v letu 2019 niso potekale, zato prihodkov iz tega naslova ni.

V izkazu poslovnega izida je razkrito, da je pridobitnih prihodkov 15.556,95 EUR in se nanašajo na plačila kotizacij za zborovanje, ekskurzij ter stroškov izvedbe predavanj (drugi prihodki). Vsi ostali prihodki leta 2019 so prihodki nepridobitne dejavnosti.



Odhodki so sestavljeni iz stroškov materiala (3 %), stroškov storitev (96 %) in drugih odhodkov (1 %). Stroški materiala so stroški pisarniškega materiala, elektrike in potrošnega materiala. Stroški storitev, ki zavzemajo glavnino vseh stroškov, pa predstavljajo stroške:

- izplačila Valvasorjevih nagrad (v letu 2019 so bile izplačane vse nagrade, ki se podeljujejo),

- pogodbenega dela (Dom Bled),

- oblikovanja in tiska knjižice in map za Valvasorjeve nagrade,

- ekskurzije v Rim,

- organizacije zborovanja v Tržiču, kjer je bila izvedena celotna organizacija, gostinske storitve in izvedba ekskurzije,

- potne stroške za predavatelje, komisije, člane izvršnega odbora, vzdrževalce Doma Bled, udeležence sklopa mednarodne dejavnosti

- urejanja spletne strani,

- predavanja predavateljev iz Velike Britanije,

- tiska, prevodov in oblikovanja društvenih publikacij (tisk zbornika Zborovanja 2019),

- reprezentance,

- posredne stroške: računovodske storitve, tisk članskih nalepk in kartic, bančne storitve, poštnina,…

- odvetniških in pravnih storitev, sodnih taks za odprto pravdno zadevo izterjave v breme društva s strani ge. Gubenšek.

- drugo.

Stroški so se v primerjavi s preteklim letom povišali za 26%, poraba pa je bila v skladu s planiranim programom dela.

V izkazu poslovnega izida za leto 2019 beležimo presežek prihodkov nad odhodki v višini 1.801,71 EUR. Davek od dobička znaša 111,05 EUR.

|  |  |  |
| --- | --- | --- |
|  |  |  |
|  |  |  |
| Nanika Kokalj |  |  |
| Računovodja SMD |  |  |
|  |  |  |

Piran, 8.3.2020